  Наталья Тетерина Матысь дыре Ижкаре нырысетӥез электробус вуоз. Кызьы вераз Ивортодэтъя «Удмуртия» агентстволы ИПОПАТлэн пресс-секретарез Наталья Кузнецова, предприятие теахникаез эскерон вылысь басьтон сярысь вераськиз ни. Ми сое эскерон понна басьтӥськом. Та выллем техника карын ноку ӧй вал на. Ӧжыт кыӵе каръёсын вань: Москваын, Питерын, Нижнийын (Новгородын – ред) но электробусъёс ӧвӧл на. Учкеммы потэ, техникалэн кыӵе чудоез со Наталья Кузнецова, ИПОПАТлэн пресс-секретарезНаталья Кузнецовалэн кылъёсызъя, транспорт заказчикъёслы но калыклы яраз ке, азьланяз Ижкарысь урамъёстӥ асьмелы дышымтэ электробусъёс ветлозы. Чакланъёсын дизельлэсь куштӥськыны. Ог люкетэз чагыр эстӥськонэн, ог люкетэз электротыллэсь мед луоз шуыса Наталья Кузнецова, ИПОПАТлэн пресс-секретарезТа дыре электробуслэн вылтусыз тодмо ӧвӧл, но, кызьы шуиз Наталья Кузнецова, транспорт калыклы дышем ӵуж буёло уз луы. Выль техникаез маршрутэ лэзёзы ИПОПАТын ужасьёс эскерем бере. ВАТСАН Электробус — рельсаостэм интыетӥ электроприводэн ветлӥсь транспорт. Троллейбуслэсь элетрокужым басьтэменыз висъяське. Троллейбус сое шонерак езъёсысь кыске, нош электробус берпуметӥ дугдылонниосын яке паркын батареязэ зарядить каре. Электробус езэн герӟамын ӧвӧл, соин ик котькытӥ ветлыны быгатэ. Тегъёс: Авто Ижкар ИПОПАТ Транспорт Удмуртия автобусъёс  